CELEX: 62013CN0147
Language: et
Date: 2013-03-22 00:00:00
Title: Kohtuasi C-147/13: 22. märtsil 2013 esitatud hagi — Hispaania Kuningriik versus Euroopa Liidu Nõukogu

15.6.2013   
            
            
               ET
            
            
               Euroopa Liidu Teataja
            
            
               C 171/16
            
         22. märtsil 2013 esitatud hagi — Hispaania Kuningriik versus Euroopa Liidu Nõukogu
   (Kohtuasi C-147/13)
   2013/C 171/31
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindajad: S. Centeno Huerta ja E. Chamizo Llatas)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               Tühistada nõukogu 17. detsembri 2012. aasta määrus (EL) nr 1260/2012 tõhustatud koostöö rakendamise kohta ühtse patendikaitse loomise valdkonnas seoses kohaldatava tõlkekorraldusega (1) ja mõista kohtukulud välja komisjonilt.
            
         
               —
            
            
               Teise võimalusena tühistada nõukogu 17. detsembri 2013. aasta määruse (EL) nr 1260/2012 tõhustatud koostöö rakendamise kohta ühtse patendikaitse loomise valdkonnas seoses kohaldatava tõlkekorraldusega artiklid 4 ja 5, artikli 6 lõige 2 ja artikli 7 lõige 2 ning mõista kohtukulud välja nõukogult.
            
         
      Väited ja peamised argumendid
   
   
               1.
            
            
               Diskrimineerimiskeelu põhimõtte rikkumine, kehtestades korra, mis on kahjulik isikutele, kelle emakeel ei ole inglise, prantsuse või saksa keel, kuna see kord on kavandatud eesmärgi suhtes ebaproportsionaalne.
            
         
               2.
            
            
               Õigusliku aluse puudumine artiklile 4, reguleerides tõlkimist vaidluse korral, mis ei puuduta otseselt intellektuaalomandiõigusega seotud keelenõudeid, millele viitab ELTL artikli 118 teine lõik.
            
         
               3.
            
            
               Õiguskindluse põhimõtte rikkumine.
            
         
               4.
            
            
               Meroni kohtuasja väär kohaldamine, delegeerides Euroopa Patendiametile hüvitamissüsteemi haldamise (artikkel 5) ja tõlgete avaldamise (artikli 6 lõige 2).
            
         
               5.
            
            
               Euroopa Liidu õiguse autonoomia põhimõtte rikkumine, seades määruse kohaldamise tingimuseks ühtse patendikohtu lepingu jõustumise.
            
         
      (1)  ELT L 361, lk 89.